To kjappe VIF-scoringer ga Deila pusterom

ULLEVAAL (VG) (Vålerenga – Sogndal 3-0) Festfotballen utble, men to scoringer like før pause ga Vålerenga en etterlengtet seier mot et svakt Sogndal.

Morten Stokstad

Petter Fløttum

Oppdatert 23. april 2017

Artikkelen er over tre år gammel

– Det var viktig å få tre poeng. Det var helt avgjørende, egentlig. Jeg synes vi gjorde det på en ålreit måte. Vi briljerte ikke. Men vi spilte trygt og hadde egentlig god kontroll på kampen, sier trener Ronny Deila til VG.

Etter 40 svake åpningsminutter tok det fyr blant Vålerenga-supporterne de fem siste minuttene før pause.

Redaksjonelt samarbeid Dplay Se Eliteserien og OBOS-ligaen direkte på Dplay

Les også: Dommerkonflikten løst etter Elden-hjelp

To scoringer like før pause avgjorde

Først headet Christian Grindheim inn 1-0. En corner fra Ghayas Zahid gikk over alle på første stolpe. Kapteinen rev seg løs fra oppasser Henrik Furebotn, satte frem hodet – og nikket Vålerenga i ledelsen.

– Du må ikke sette meg til å markere, vet du. Da går det sånn, sa Furebotn til Eurosport i pausen.

– Jeg synes vi begynte å feste grepet på kampen før målene kom. Men når det er så tett og jevnt, er det ofte på en dødball det skjer. Jeg synes det var litt mer sprut over oss i dag enn før, sier Grindheim til VG.

Tre minutter senere vant Henrik Kjelsrud Johansen en luftduell med Bjørn Inge Utvik. Jonatan Tollås Nation var plutselig alene med Mathias Dyngeland. Og midtstopperen skjøt inn 2-0.

Les også: Molde herjet med Vålerenga

Andre omgang ble mer eller mindre en transportetappe for et Vålerenga som var mer opptatt av å sikre seieren enn å score flere mål.

Artikkelen fortsetter under bildet.

AVGJORDE KAMPEN: En hoppende glad Bård Finne (med ryggen til) gratulerer Jonatan Tollås Nation (t.v) med 2-0-scoringen. Ghayas Zahid, Simen Juklerød og Henrik Kjelsrud Johansen er også med og feirer Vålerengas andre scoring. Foto: Bjørn S. Delebekk VG

Etter 89 minutter feide Bård Finne all tvil til side ved å runde Mathias Dyngeland på pasningen fra Herman Stengel. Bergenseren trillet ballen i det tomme målet og fastsatte resultatet til 3-0.

Vålerenga-treneren mener laget viser at de er på rett vei, men vil ikke ta av ennå.

– Vi er ikke friskmeldt. Vi har fortsatt masse å jobbe med. Men seieren frigir masse energi. Nå kan vi reise til Skien uten noe å tape. Får vi tre poeng der, så er det en bonus, sier Deila.

Les også: Rosenborg buet av banen

Mener kampen røk med tidlig skade

Sogndal? Syltynt. Eirik Bakkes lag fikk sine sjanser svekket da Martin Ramsland måtte ut før halvtimen var spilt.

Det avgjorde kampen, mener Sogndal-treneren.

– Vi ville vunnet med ham. De som kommer inn er i god form, men Martin er i kjempeform, sier Bakke til Eurosport etter kampen.

Sogndal stokket om på laget, slik at Eirik Schulze gikk inn på midtbanen og Henrik Furebotn ble flyttet frem som spiss.

– Det er litt bekymringsverdig at både Ole Amund Sveen og Martin Ramsland er ute, sier Eirik Bakke, som også har leid ut Kristian Fardal Opseth til Bodø/Glimt.

Selv om gjestene hang brukbart med i banespillet, var det lite som stemte på den siste tredjedelen. Sogndal skapte ikke en eneste ordentlig målsjanse på Ullevaal.

Nærmest var Bendik Bye da han skjøte fra snaut 20 meter kvarteret før slutt, men Marcus Sandberg reddet.

Les også: Rekdal mener Deila-uttalelse er respektløs

Publisert: 23.04.17 kl. 19:52 Oppdatert: 23.04.17 kl. 21:47

Eliteserien S V U T M P 1 Bodø/Glimt 17 15 2 0 62 – 19 43 47 2 Molde 17 11 1 5 45 – 20 25 34 3 Odd 17 10 1 6 30 – 24 6 31 4 Rosenborg 17 8 5 4 32 – 18 14 29 5 Vålerenga 17 8 5 4 27 – 23 4 29 VIS MER Champions League-kvalifisering

Champions League-kvalifisering Europaliga-kvalifisering

Europaliga-kvalifisering Nedrykkskvalifisering

Nedrykkskvalifisering Nedrykk

Les også